Nogometaši Šibenika odigrat će tri pripremna susreta u okviru Arena Cupa u Medulinu na zimskim pripremama.
Prvu utakmicu Narančasti će odigrati 10. siječnja protiv Istre, a drugi susret na rasporedu je tri dana kasnije kada će suparnik Šibeniku biti ekipa Međimurja, dok će treći susret odigrati 16. siječnja protiv zagrebačke Lokomotive. Svi susreti će biti odigrani na terenima sportskog kompleksa u Medulinu, dok će HNTV emitirati utakmicu u prijenosu uživo.
Podsjetimo, okupljanje prve momčadi bilo je zakazano za 4. siječnja na Šubićevcu, dok će Narančasti 09. siječnja otputovati na pripreme u Medulin, a kući se vraćaju 16. siječnja te nastavljaju pripreme za ligašku utakmicu s Hajdukom.